《酒醒》
宋代·彭龟年

世间颠倒事，一切自酒出。
醒时清明心，醉后不可觅。
醉时颠倒苗，或发醒时实。
酒能醉人形，不能醉人心。
心傥有主宰，万变不可淫。
大禹恶旨酒，拜善功最深。

作者简介：（1142—1206）临江军清江人，字子寿，号止堂。尝从朱熹、张栻游。孝宗乾道五年进士。授宜春尉。累除秘书郎兼嘉王府直讲。宁宗时拜吏部侍郎兼侍读，议论忠直，操行坚正。指斥韩侂胄，庆元二年被追官、勒停。嘉泰三年起知赣州，以疾辞，除集英殿修撰、提举冲佑观。开熙二年，守宝谟阁待制致仕。卒谥忠肃。有《止堂集》。